Louis-Désiré Maigret

**Louis-Désiré Maigret** (født 14. september 1804 i Saint-Pierre-de-Maillé i Frankrike, død 11. juni 1882 i Honolulu) var en fransk katolsk misjonær tilhørende picpusfedrenes kongregasjon. Han var den første apostoliske vikar for Sandwichøyene (det senere bispedømme Honolulu for hele Hawaii).

## Liv
### Prest
Louis-Désiré Maigret ble medlem av picpusfedrene og mottok sin prestevielse fra biskop Jean-Baptiste de Bouillé av Poitiers den 26. september 1828. 

I 1834 begynte Maigret å føre dagbok, fra den dag han seilte ut fra Le Havre med kurs for sitt misjonsoppdrag i Stillehavet. Han forble ved det trofast i nesten et halvt århundre; de siste innførsler er fra 1880. Den gir blant annet detaljer om hans kontakt med kong Kamehameha III på Hawaii og senere lederskap, og hans samarbeide med andre av den katolske kirkes misjonærer på Hawaii, blant dem pater Damian de Veuster. 

Han ble sendt til kongeriket Hawaii for å ta misjonere blant og seg av de innfødte. Han seilte for Ponape på Carolineøyene i desember 1837 på skonnerten* Notre-Dame-de-Paix*, og han ble den første misjonæren som innbyggerne på disse spanske øyene noensinne hadde sett. Han hadde «mange mangarevanere og tahitianere» til selskap, og noen av dem slo seg til slutt ned i Ponape. Selv dro han den 29. juli 1838 til Valparaiso i Chile etter syv mislykkede måneder uten noen fremgang som misjonær.

Fra 25. juli 1839 arbeidet han som apostolisk prefekt for Sandwichøyene, sammen med Étienne Jérôme Rouchouze, som ledet det apostoliske vikariat for østlige Oceania. Rouchouze gikk tapt under havsreise på skuta *Marie Joseph* tidlig i 1843. Sist gang skipet ble sett, var utenfor Falklandsøyene den 14. mars 1843. Et forlis ved Kapp Horn er nevnt som en sannsylighet; men ifølge en undersøkelse ville passasjerene på skipet, som en storm kunne ha ført mot Påskeøya, blitt drept, tilberedt og fortært av pascuanerne. 

Den 3. august 1844 fratrådte Maigret som prefekt for Sandwichøyene. Som etterfølger hadde han fått sin medbror Simplicien Duboize, utnevnt den 18. juli 1844. Sandwichøyene ble elevert til apostolisk vikariat, og pater Duboize utnevnt til biskop. Men han trakk seg den 30. august 1846, uten å ha blitt bispeviet.

### Biskop, apostolisk vikar for Sandwichøyene
Hans tid på Sandwichøyene var imidlertid ikke omme. Pave Gregor XVI utnevnte imidlertid den 11. september 1846 den da 42 år gamle Maigret til den første apostoliske vikar for Sandwichøyene. Han ble bispeviet den 31. oktober 1847 i katedralen i Santiago de Chile for titulærbispedømmet *Arathia* av hjelpebiskopen i San Juan de Cuyo (Argentina), José Hilarión de Etura y Cevallos.

Under Maigrets embedstid skiftet kirkedistriktet i 1848 navn til *Det apostoliske vikariat for de hawaiiske øyer*. To misjonærer som ankom til øyene, skulle bli helligkåret: Den belgiske picpuspater Damian de Veuster (1840-1889), som arbeidet blant de spedalske på øya Molokai og ikke ville etterkomme biskopens ønske om å reise derfra for bedre pleie etter at han selv var blitt smittet er den mest kjente. Men på samme øye virket også samtidig den tysk-amerikanske ordenssøsteren Marianne Cope (1838-1918), som også ble helligkåret.

Maigret døde den 11. juni 1882 i en alder av 77 år i Honolulu.

## Litteratur
*Marie-Josèphe Pearce: *Monseigneur Louis-Désiré Maigret : Né à Saint-Pierre-de-Maillé, France, le 14 septembre 1804, décédé à Honolulu, Hawaii, le 11 juin 1882*, 2004.
*Jean Charlot: « Le «Journal» du Picpucien Louis Maigret, 1804-1882, Évêque d'Arathie et Vicaire Apostolique des îles Sandwich. Notes et analyses », i Journal de la Société des océanistes, vol. 25, no 25,‎ 1969, s. 320-335.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Antonio Domenico Gamberini (1760-1841) *1826
* Biskop José Ignacio Cienfuegos Arteaga (1762-1845) *1828
* Biskop José Agustín de la Sierra Mercado (1777-1851) *1843
* Biskop José Hilarión de Etura y Ceballos, O.P. (1774-1849) *1844
* Biskop *Louis-Désiré Maigret* (1804-1882) *1847

## Referanser